JohanHeinsen/ENO huggingface dataset:
Viborger Samler, 1848-06-02
Pastor Harms i Kiel, den bekjendte geistlige Taler, har maattet høre ilde, fordi han fra Prædikestolen har bedt for Frederik den Syvende og for det danske Kongehuus, samt forsømt at bede for, den høie provisoriske Regjering. Hvad det Sidste angaaer, saa oplyses det, at han har bedet for den provisoriske Regjering, men med det Tillæg, som regierer i Landsherrens Navn.
Viborger Samler, 1848-06-02
En Jndsender i "Berl. Tid." beregner, at Dhrr. Drewsen & Sønner ved den Forhøielse af 3 a 4 pCt., som de siden dette Aars Begyndelse have lagt paa deres Papir, erholde et forøget Overskud af imellem 11 og 14,000 Rbd. aarlig.
Viborger Samler, 1848-06-02
Faaborg, den 29de Mai. I dette Øieblik kommer Dampskibet Christian den Ottende" og bringer os Efterretning om, at der har været en temmelig Fægtning igaar, som er fortsat idag. Man stormede Dyppel Mølle 4 Gange inden den toges; 2 Kanoner fik vi derved demonterede og mistede Capitain Thestrup og Lieutenant Colstrup; Lieutenanterne Schau ved Espingolerne, Rothe og Carroc saaredes. Derpaa forfulgtes Fienden til Gravensteen, hvor han nok angribes idag. Man skal have taget nogle Kanoner, Tallet varierer imellem 2 og 11 Stykker. 13 saarede Menige af Vore har man fundet, men mange flere af Fjendens. Af Herregaardsskytterne faldt en, som stillede sig paa et Gjærde, forbedre at kunne see at træffe sin Mand. Disse Skarpskytter skulle have været raske. 10 Fanger skal Waldemar idag have bragt til Kjøbenhavn. 300 Fjender skulle være afskaarne og indsluttede saaledes, at de ikke kunne komme bort. Een af vore Batailloner var afskaaren og vilde maaskee være bleven taget, dersom ikke Skirner havde reddet den og bragt den tilbage idag. Fjenden blev i den Grad overrasket, at nogle Jægere fandt en Kurv fuld af varme Æbleskiver. Vore gik syngende og (Hemp. Av.) glade i Kampen.
Viborger Samler, 1848-06-02
Odense, den 30te Mai. J Søndags have vore Tropper paa Als foretaget en større Expedition til Sundeved. En Sømand, som inat er ankommen hertil fra Sønderborg, har fortalt os, at den udførtes med 14,000 Mand (?) over en kort i Forveien udlagt meget solid Flydebro med en Indretning til at lade Skibe passere igjennem, at Fjenderne (tydske Forbundstropper, der havde troet at det var en af de sædvanlige Smaandfald, bleve meget overraskede, da de pludselig angrebes af en saa betydelig Styrke, at Kampen - idetmindste Skydningen - varede fra Kl. 11 om Formiddagen til Mørket faldt paa, at Fienden maatte opgive den ene Position efter den anden og at Vore da Kampen, der vel maa kaldes et Slag, endtes, stode med deres Hovedstyrke tæt ved Gravensteen. Vi have erobret et fjendtligt Batteri og gjort endeel Fanger; i Dyppel Mølle maatte Tydskerne efterlade 200 Tdr. Gryn; den Deel af vore Tropper, der om Aftenen retournerede til Als, medtog ogsaa de af Fjenden byggede Tømmerflaader, hvilke endnu Aftenen iforveien skulle være blevne inspicerede af Prindsen af Noer. Hovedcorpset ved Gravensteen skulde forstærkes med nye Tropper fra Als, og da der ogsaa igaar er hørt Skydning fra den Kant, er det temmelig sikkert, at Dannebroge nu ogsaa vaier paa denne hertugelige Besiddelse. Fjendens Tab af Døde og Saarede maae være betydeligt, især have de beredne (Hemp. Av.) Riffelskytter nedlagt en Mængde.
Viborger Samler, 1848-06-02
Den ved Reglementet af 1ste d. M. § 24 anordnede Admiralitetsret for Nørre-Jylland, Fyen og dertil hørende Øer, holdes i Nyborg. Ifølge allerhøieste Befaling af 12te d. M. bestaaer Retten af følgende Medlemmer: Etatsraad Herredsfoged Knudsen i Odense, Commandeurcapitain, Jndrolleringschef Lütken i Svendborg, samt Agent Kjøbmand O. B. Suhr i Nyborg.
Viborger Samler, 1848-06-02
En i Raadhuusarresten i Odense hensiddende bekjendt Arrestant, Niels Rasmussen Talleruphuus, har i Mandags qvalt en af sine Medfanger. (Hp. A.)
Viborger Samler, 1848-06-02
Efter hvad der er fortalt Red. af Hemp. Av.", har Rugen paa flere Marker vesten for Odense taget Skade, ved at et Jnsect, saa stort som en Bi, har fortæret ikke faa Ax, ganske fra Toppen af.
Viborger Samler, 1848-06-02
Af Berl. Tid, sees, at Expeditionen fra Als var tilligemed en Demonstration fra Helgenæs forberedt i flere Dage til at udføres den 28de, den af General Wrangel tilden udskrevne Contributions Jndbetaling fastsatte Termin. Paa deres Retraitte skulle Preusserne hverken have passeret Apenrade eller Flensborg, men ere gaaede uden om Byerne.
Viborger Samler, 1848-06-02
Prindsen af Noer skal ifølge en Skrivelse fra Veile i "Aarh. A. have følt sig lidt ængstelig og uhyggelig tilmode ved at logere i Veile, og under Paaskud af, at han var bange for at være til Uleilighed i Kherre Hoppes Huus, paa Grund af dennes Sygdom, flyttede han ud til Petersholm. En preussisk Officier skal i denne Anledning have gjort den bemærkning: "Det er saamæn meget betænksomt og fornuftigt af ham; thi han er der nærmere ved Landeveien!" (En Hentydning til Prindsens Væddeløb ved Flensborg.)
Viborger Samler, 1848-06-02
Ved Preussernes Ankomst til Haderslev den 1ste Mai var det derværende lille tydsksindede Parti reent ude af sig selv af Glæde; de tydske Damer og vistnok ogsaa flere svage danske, viste sig som ellevilde og havde nær begravet Tropperne i Blomsterkrandse og Bouquetter i Gaderne. Preusserne væmmedes selv over denne Fetering og antoge, som de selv yttrede, at hine Damer udgjorde et friere Samfund af Byens Qvindekjøn, som søgte at vinde Krigernes Gunst. Men da man saa forsikkrede de Ankomne om, at det var lutter ærbare Damer, hvis Handlinger ene fremgik af politiske Følelser, udbrøde de: "Saa have vi aldrig været Vidne til et større Landsforræderi end her!"De gode haderslevske Damer havde ladet sig overtale til som Actricer at debutere i en politisk Comedie og som Dilettanter og Uøvede overdreve de aldeles deres Roller. Det er det Hele. Skylden falder størstedeels paa Hertugen og Prindsen samt deres Venner i Haderslev, hvem det har været om at gjøre at fremstille denne den nordligste danske By saa tydsk som muligt. De havde under lignende Forhold været istand til at gjøre det samme Kunststykke f. Ex. med Odense. De samme haderslevske Damer ere nu sammentraadte til en Comitee for at indsamle Bidrag til en tydsk Krigsflaade. Fra en Anonym i Byen have de som Følge heraf erholdt et Par Træsko tilsendte, tiltakklede som Krigsfregatter. Ved Friskarernes Ankomst overraktes hvert Medlem en Liste paa 300 af Byens Borgere, som ikke vare gode. Efterat den første Forskrækkelse var overstaaet, fattede forøvrigt Jndvaanerne igjen Mod og have hidtil ikke opgivet Haabet om, at Kongens Sag vil seire. (Dv.) Medens Preusserne stode i Jylland havde flere i Apenrade bosatte Danske faaet Ordre til at forlade Byen. En Bonde, der havde været Stafet under Kryger fra Beftoft, har hørt Raadmand Ahlmann i Apenrade truende advare en dansksindet Vært der i Staden om at fraholde sig alt Samqvem med det danske Kieltringpak.
Viborger Samler, 1848-06-02
Af en Beretning til det kgl. Generaltoldkammer- og Commercecollegium fra Toldinspecteuren i Fredericia sees, at Preusserne under deres Nærværelse dersteds have udøvet endeel Molesteringer i Toldbodbygningen, der røbe den høieste Vandalisme fra de Bortdragnes Side. Uagtet det var lovet, at det ved Hovedcontoiret værende indmurede Archivskab, hvori hele Archivet befandt sig, saavel som de øvrige Localer, hvortil samtlige Nøgler befandtes i Toldvæsenets Værge, skulde respecteres, – befandtes Døren til det indmurede Archiv opbrudt og sønderslaaet; samtlige Protocoller og Documenter aldeles sønderrevne, adsplittede og tilintetgjorte; det kgl. Jern-Pengeskrin hos Kassereren borttaget; de fleste Kakkelovne omvæltede og Pladerne ituslagne, samtlige Skabe, Pulte, Borde, Stole og øvrige Jnventariestykker itubrukne og ødelagte; alle de tillukte Døre opbrukne, Vinduerne overalt istykker o. s. v. Det er umuligt for Øieblikket at vurdere Skaden. Da Preusserne droge bort fra Fredericia, bortførte de 4 kostbare, Generalpostdirectionen tilhørende Vogne, nemlig 2 Deligencer og 2 Pakkepostvogne, som vare hidkomne fra Snoghøi for at transporteres til et sikkert Sted, men bleve her indsatte i Raadhuusporten, hvor de strax opdagedes som kongelig Eiendom, og af Preusserne befandtes særdeles beqvemme til at befordre Syge i. – Af Fredericia Embedsmænd maa man i Særdeleshed fremhæve Kammerjunker, Herredsfoged Holck som den Mand, der stedse med Energi tilbageviste enhver ubillig Reqvisition og Forlangende om Oplysning af Fjenden. Med Borgermesterens Fremgangsmaade derimod ere Borgerne i flere Henseender utilfredse, hvilket sandsynligviis vil have tilfølge, at der vil andrages paa en Undersøgelse desangaaende, naar Freden er vendt tilbage. (Hp. A.)
Viborger Samler, 1848-06-02
Kammerraad Christensen bekjendtgjør i Aarh. Av.", at den preussiske Officier, som den 18de Mai røvede hans Heste, lod sig kalde Grev Schelenberg, og han syntes tilføier Kammerraaden – i det Hele at være særdeles vel skikket til at udføre det hæderlige Hverv, ham var overdraget. J "Ah. A. hedder det, at man ikke i Stade har villet modtage de danske Krigsfanger, hvisaarsag de vare komne tilbage til Altona.
Viborger Samler, 1848-06-02
Efter Forlydende skulle Nørre-Jyllands ProvindsialStænder træde sammen i Viborg den 13de Junii.
Viborger Samler, 1848-06-02
Sporgsmaal, Til hvilke Tider er Kæmnerens Comptoir aabent for at modtage Commune-Skatter,
Viborger Samler, 1848-06-02
Paa 6te Søndag efter Paaske prædiker Hr. Pastor Bruun, i Domkirken; i Søndresogns Kirke Hr. Pastor Hindberg.
Viborger Samler, 1848-06-02
AVERTISSEMENTS. Ligesom Hs. M. Kongen har ladet det i det kgl. Sølvkam mer opbevarede Sølvtøi, som ikke behøvedes til de daglige Tafler, stille til Finantsernes Disposition, saaledes have ogsaa flere Fædrelandsvenner deels indsendt forarbeidet Sølv, som patriotiske Offre til Statsfornødenhederne, deels forespurgt, om Finantserne ville modtage saadant Sølv som et Depositum, der efterhaanden, naar Omstændighederne tillade det, igjen tilbageleveres dem. - J sidstnævnte Henseende har Nationalbankens Direction, paa Finantsministeriets Opfordring, erklæret sig villig til at modtage saadant forarbeidet Sølv, og derfor at afgive til Finantserne Metalværdien i Barrer eller Sedler, imod at Banken ikke træder i directe Forbindelse med dem, der stille Sølvet til Statens Raadighed, men modtager det fra Regjeringen paa en saadan Maade, at Banken til enhver Tid kan henregne det til sin Sølvfond, forsaavidt denne maa bestaae i Barrer. Dog vil Banken ikke lade det indsmelte, forinden Nødvendigheden kræver det, hvorom den da saa betimelig vil underrette Finantserne, at de kunne give Vedkommende behørig Advarsel. – J Henhold hertil er Comiteen til Modtagelse af frivillige Bidrag til Statsfornødenhederne blevet bemyndiget, til at ordne og bekjendtgjøre det Fornødne. – Det patriotiske Sindelag, som under Landets nærværende Forhold giver sig tilkjende, hvorsomhelst der viser sig en Leilighed til Opoffrelser for Statens Bedste, er mig Borgen for, at disse Forslag vil finde Gjenklang trindt om i Landet. Disse Ord til mine Medborgere maae derfor ikkun betragtes som en Anviisning til den hensigtsmæssigste Anvendelse af de ogsaa i denne Retning fremtrædende forenede Bestræbelser af alle Samfundets Medlemmer til at lette de Byrder, som Begivenhedernes overordentlige Gang har medført. Kjøbenhavn, den 26de Mai 1818. A. W. Moltke,
Viborger Samler, 1848-06-02
Finantsminister. J Henhold til Hans Excellence Finantsministerens Bekjendtgjørelse af 26de Mai og ifølge meddeelt bemyndigelse bringes herved til offentlig Kundskab: Forarbeidet Sølv men fordet Første ikke forarbeidet Guld) kan som frivilligt Bidrag til Statsfornødenhederne indleveres som Depositum saaledes, at det henlægges under Nationalbankens Sølvfond, men dog ikke indsmeltes, uden at Eierne forud derom ere underrettede. Søl det tilbageleveres Eierne (eller, hvis det efter forudgaaet Varsel er indsmeltet, dets Metalværdi, naar Omstændighederne tillade Finantserne det, og hvis dette ikke er skeet inden 3 Aar, eller til 11te Juni Termin 1851, godtgjøres Eierne fra bemeldte Termin 4 pCt. aarlig Rente af det Jndleveredes Metalværdi. - Sølvet, der ønskes ledsaget af en specificeret Fortegnelse og nøiagtig Opgivelse af Eierens Navn, modtages heri Staden paa Mønten (Nyhavn, Charlottenborg Side Nr. 284) hver Tirsdag, Torsdag og Løverdag Formiddag fra Kl. 10-1, af medundertegnede Justitsraad Collin og Møntcontrolleur Alsing, hvilke ere bemyndigede til at udstede Modtagelses beviser for det Jndleverede, der angives efter dets Bruttovægt og omtrentlige Værdi. Udenfor Hovedstaden kunne Leverancerne afleveres paa de kongelige Postcontoirer, fra hvilke de uden Porto eller andet Gebyhr indsendes under Adresse: "Tilden kongelige Mønt i Kjøbenhavn", ligesom de ovenmeldte Modtagelsesbeviser igjennem samme Postcontoirer tilstilles de Vedkommende. Comiteen til Modtagelse af frivillige Bidrag til Statsfornødenhederne, den 27de Mai 1843. Johnsen. L. Collin. J. P. Hansen. John.
Viborger Samler, 1848-06-02
Et Rygte om at en Kræmmer ved Navn Henrik Laustsen, der den 12te April sidstleden fandtes hængende i Østergaards Mølgaard, skal være bragt af Dage ved voldsom Behandling af Andre, er fra flere Sider kommen til min Kundskab. Uagtet hverken Lægesynet, Fogedforretningen eller de senere optagne Forhør i mindste Maade bestyrke dette Rygte, har jeg dog paa Grund heraf troet at burde opfordre Enhver, der kan meddele Noget om Sagen, til at henvende sig til mig og udlover jeg herved en Belønning af 20 Rbd. til den, der i saa Henseende giver mig en tilfredsstillende Oplysning, hvorhos det er en Selvfølge, at Vedkommendes Navn vil blive fortiet. Salling Herreds-Contoir, den 31te Mai 1848. Willemods.
Viborger Samler, 1848-06-02
Jeg anbefaler mig fra idag af til det ærede Publicum med et Udvalg af Skomagerarbeide, saasom: Herrestøvler af Lædertøi, pløggede Dameskoe og Snørestøvler af Lædertøi i alle Couleurer, samt de meget efterspurgte vandtætte Brunels arbeider for Damer og Herrer med flere Dele til mit Fag henhørende, hvilket jeg alt herved anbefaler til de billigste Priser mueligt. Jeg modtager Bestillinger og lover hurtigst Expedition og reel Behandling. Et Par Herrestovler og Dameskoe som Prøvestykke er til Salg. H. P. Wærnegreen, Skomagermester, boende paa Nørregade i Kjøbmand Schones, forhenværende Gaard i Skive. J. S. Wimmelmann, anbefaler sit Udsalg af smukke og moderne Sommerkaskjetter af flere forskjellige Slags og Størrelser, hvoriblandt Matte lasse=Kaskjetter, som udsælges til Nutidens billigste Priser. Viborg, den 1ste Juni 1848. Viborg,
Viborger Samler, 1848-06-02
Damp-Chocolade, Fabriken Elisabethsminde, ved Kjøbenhavn faaes til Fabrikpriser hos A. W. Sandberg i Viborg, P. Chr. Deichmanns Fabricationshandel.
Viborger Samler, 1848-06-02
At der Onsdagen den 21de Juni førstkommende, Eftermiddag Kl. 4, paa Viborg Kjøbstads Raadstue vil blive afholdt Skiftesamling i afdøde Landsoverretsprocurator J. Nyboes Dødsboe, bliver herved bekjendtgjort for alle i bemeldte BoeJnteresserede. Skifteretten i Viborg, den 29de Mai 1848. Chr. Koefoed.
Viborger Samler, 1848-06-02
Nogle maare Sviin samt Køer, som staaer for KælvG. Boye. ning, kan sælges tilDette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-06-03
tiftsTidende. bor Forsendes med Brevposten i Danmark og Hertugdømmerne. Juni 1818. Nr. 95. Løverdagen den 3. 76 Aarg.
Viborger Samler, 1848-06-03
Jndenlandske Efterretninger. Ifølge et Privatbrev fra Christiania er Kongens endelige Ordre til at forelægge Storthinget en Proposition om en Bevilling til Krigsrustninger først den 25de ankommen til Christiania. Storthinget har altsaa ikke før havt formel Adgang til at foretage denne Sag, og den tidligere i dette Blad yttrede Formodning, at Storthinget, havde modtaget Propositionen tidligere, men udsat Forhandlingerne, er saaledes urigtig. Sagen er naturligviis tilsendt den norske Regjering samtidig med dens Forelæggelse for den svenske Rigsdag, men er stødt paa Vanskeligheder i det norske Statsraad, hvor Stemmerne skulle have været lige deelte for og imod, derved er ny Correspondance med Stockholm bleven gjort nødvendig, og den lange Udsættelse af Sagens Forelæggelse for Storthinget, er derved forklaret. (Fdl.)
Viborger Samler, 1848-06-03
Den kgl. danske Regjering har gjennem sin Minister, i Stockholm tilkjendegivet, at, da allerede et betydeligt Antal svenske og norske Frivillige have meldt sig til at indtræde i dansk Krigstjeneste og ere blevne med Taknemmelighed modtagne og fordeelagtigt ansatte, den danske Regjering dog nu, skjøndt med fuldkommen Anerkjendelse af den gode Villie, hvoraf Danmarks Naboer besjæles for dette Lands retfærdige Sag, ikke seer sig istand til fremdeles at modtage Frivillige til Ansættelse ved den danske (Flypst.) Armee.
Viborger Samler, 1848-06-03
J Mandags Aftes besøgte Storfyrsten med en Deel af sit Følge incognito Tivoli. - Der tales om at de kgl. Personer fra Frederiksborg Slot agte for en kort Tid at begive sig til Fyen.
Viborger Samler, 1848-06-03
Efter Forlydende har den franske Regjering overladt os 10,000 Geværer til en moderat Priis. Man har valgt, en Comitee, hvis Hverv det er at udlevere de bedste Geværer. (Bl. T.)
Viborger Samler, 1848-06-03
Under 18de Mai er allernaadigst bestemt, at Overbestyrelsen af det store kgl. Bibliothek og af det kgl. Museum for Naturvidenskaberne skal henlægges under Ministeriet for Kirke= og Underviisningsvæsenet.
Viborger Samler, 1848-06-03
Under 27de f. M. er udkommen en Forordning angaaende Forbedring i Huusmænds og Jndersters Kaar. J Jndledningen til denne Anordning hedder det: at det er Kongens Hensigt, i sin Tid at forelægge den tilkommende Folkerepræsentation et Udkast til en Lov om Afløsning af det ved tidligere Contracter betingede Pligtarbeide af (Brl. Td.) deslige Huse og Boliger.
Viborger Samler, 1848-06-03
Efterat General Hedemann alt under 28de Mai havde meldt, at en større Recognoscering var foretaget i det Sundevedske den nævnte Dag, er der indløbet en Rapport fra Krigsministerens Adjutant, Capt. Harbou, der er tilstede i Generalens Hovedqvarteer, hvorefter den hele paa Als samlede Styrke er rykket frem i tre Corps: Venstre. Flankecorps under General Schleppegrell, en Devision under General Hansen og høire Flankecorps under Oberst Wickede, der tillige dannede Reserven. Tropperne rykkede i Jlden efterhaanden som de deboucherede, og snart udviklede der sig en levende Fægtning over den hele Linie. Under Fremrykningen aabnedes pludseligt af et indtil da maskeret fjendtligt Batteri paa 16 Piecer en heftig Jld paa General Schleppegrells Corps. Den besvaredes kraftigt af Capt. Jessens kun 6 Piecer stærke Batteri, der, efterat have mistet mange Heste og faaet en Forstilling skudt i Brand, trak sig tilbage og afløstes af Batteriet Bruun, der i Forening med General Schleppegrell og Oberst Rye tvang de 16 Kanoner til at retirere for at undgaae at blive tagne. Dermed endtes Fægtningen, der lod vore Tropper forblive i Besiddelse af Nübbel By, Kirke og Mølle. Den havde varet fra Kl. 11 til Solens Nedgang. Vore Forposter udstilledes derefter i en Linie over Nübbel Mølle og Cosmus Mølle fra Nübbelnoer til Stranden nord for Sandberg Skove. Af Officierer ere paa vor Side faldne: Capt. Thestrup af 10de Bataillon og Premierlieutenant Collstrup af Artilleriet; saarede: Capt. Bentzen af 1ste Bataill., haardt saaret i Armen, Premierlieutn. Carroc af Jægerne, let saaret i Læggen, Secondlin, Schou af Espingolerne, i høire Arm. Det øvrige Tab kan endnu ikke nøie angives; Fjendens Tab skal være ulige større. - Den 29de var intet Angreb paatænkt, men Alt var rede til at modtage det, om Fjenden skulde gjøre et saadant. Divisionen Hansen forblev i Sundeved, de øvrige Tropper droge tilbage til Als. Efter en Rapport fra Capt. Bille til Gen. Hedemann faaes den 29de store Troppemasser drage sydefter i betydelig Afstand vest for Aabenraa, der endnu holdtes besat af smaae Afdelinger Infanteri og Cavalleri. Alle fjendtlige Tropper i stadig Bevægelse sydefter. W. D. W. Lehmann.
Viborger Samler, 1848-06-03
Fjendens Tab den 28de Mai i Sundeved maa have været meget betydeligt, thi Bønderne have hele Dagen under Fægtningen maattet transportere Døde og Saarede læsseviis bort paa deres Vogne. Tyve Saarede og omtrent ligesaa mange Døde af Fjenderne ere indbragte til Sønderborg, iblandt de Sidste ere et Par oldenborgske (Fædrl.) Officierer.
Viborger Samler, 1848-06-03
Fregatten Thetis er den 25de Mai ankommen til Elben.
Viborger Samler, 1848-06-03
Endelig hedder det i en Correspondentartikel fra Kiel af 29de Mai, at der hersker paa Landet og i denne Stad, Bestyrtelse angaaende Fredsrygterne. Vel ønsker Enhver af Hjertet Fred; men endnu høiere er Ønsket om at see Tydsklands Ære ukrænket, og Tydsklands Ære hævet og forøget med Hensyn til Udlandet (die Ehre Deutschlands uverlet und nach Aussen hin gehoben und verstærkt zu sehen). - Skulle endog enkelte tydske Magter have isinde at trække sig ud af Kampen, saa vil forhaabentlig den tydske Nationalforsamling, til hvilken Beseler er afreist, i Forening med Forbundsdagen belære de enkelte Stater, om deres Pligter. Vi kjende for Slesvig=Holsten ingen anden Ret end den, der fremlyser af sammes hele Historie og af dets Villie (?), nemlig at Slesvig=Holsten er uadskilleligt, at det hører til Tydskland, at det er uafhængigt af enhver ikke tydsk Magt, og forsaavidt altsaa souveraint; hvad Slesvig navnlig angaaer, da danner det et afsluttet Heelt, hvori en relativ liden Minoritet taler et med det Danske beslægtet Patois; men denne OmstændigAtter har Ribe By været Gjenstand for en lille fjendtlig Expedition, som for Curiositetens Skyld ikke bør lades omtalt. Den 29de Mai om Middagen kom en Trop holsteenske Dragoner paa 10 Mand, hvoriblandt en preussisk Corporal, der syntes at være Anfører, ind igjennem Sønderport. Den snart sammenstimlede Mængde blev ikke lidet forundret ved, under de nærværende Omstændigheder at see disse Folks ugeneerte Jndtrængen i Byen. Da man strax indenfor Porten standsede dem med det Spørgsmaal: Hvad de vilde, svarede de, at de ønskede Viin. Dette Forlangende afslog man naturligviis reent ud og tilføiede, at de danske Tropper ikke vare langt borte. Dette syntes at gjøre sin Virkning; thi Troppen gjorde øieblikkelig omkring og drog bort som den var kommen. (Ribe Av.)
Viborger Samler, 1848-06-03
Viborg. Uddrag af et Brev fra Nordslesvig i Nærheden af Aabenraa, dat. 31te Mai. J Søndags hørtes over hele Nordslesvig en stærk Kanonade i Retningen af Sundeved. Mange nordslesvigske Bønder, der kjørte i Ægte med Preusserne, have forsikkret, at Hanoveranerne, Brunsvigerne og Mecklenborgerne den Dag lede et stort Nederlag og at de selv havde talt 45 Vogne der kjørte til Flensborg med Saarede samt at en Masse af Døde vare lagte i Mergelgravene. De Fjendtlige erklærede, at de aldrig havde kjæmpet med saadanne Folk og at de ikke vidste hvad det var for Tropper; thi de havde ikke for seet dem. De havde langt Skjæg og gave ingen Pardon. Formodentlig en Afdeling af det ridende Skarpskyttercorps. – Kammerjunker, Amtsforvalter Kroghs Fri skare har huseret vildt i Toftlund Sogn saavelsom flere Steder, hvor Befolkningen ansees som meest ivrig for den danske Sag. De have der plyndret og stiaalet, ja endog skudt efter Beboerne. Natten imellem Søndag og Mandag laae Prindsen af Noer paa Mandbjerg med c. 40 Mand, medens c. 6000 Mand vare indqvarterede i Omegnen. Tirsdag Aften var den fjendtlige Armees Stilling i Byerne Tinglef, Bylderup, Bollerslev m. fl. St. J Arrild laae samme Tid endeel tydske Dragoner, der brøde op om Natten Kl. 12. Nordslesvigerne have viist en værdig Holdning under denne fjendtlige og trykkende tydske Jnvasion. De have ydet hvad Overmagten har paalagt dem at yde, men naar Tydskerne erklærede Slesvig for at være indlemmet i det tydske Forbund, er der stedse til disses store Ærgrelse bleven svaret: "Sagen er endnu ikke afgjort. – Aabenraa have de Fjendtlige nu ogsaa forladt. De forræderiske Embedsmænd i Nordslesvig flygtede allerede inden de sidste fjendtlige Dragoner vare borte. Endeel af de tydsksindede Borgere i Haderslev ere ogsaa flygtede sydpaa.
Viborger Samler, 1848-06-03
Udnævnelse. Under 27de Mai d. A. har det behaget Hs. Majestæt Kongen allernaadigst at udnævne Kammerherre Riegels til indtil videre at fungere som civil Gouverneur over Øen Als og Chef for Folkevæbningen sammesteds.